১৫ জ্বিলকদ

**১৫ জ্বিলকদ** হলো ইসলামি হিজরি বর্ষপঞ্জির একাদশ মাস জ্বিলকদের পঞ্চদশ দিন। এটি হিজরি সালের ৩১০তম দিন হয়, যদি রমজান মাস ৩০ দিন পূর্ণ না করে। যদি রমজান মাস ৩০ দিন পূর্ণ করে, তাহলে এটি ৩১১তম দিন। আর যদি সফর, রবিউস সানি, জমাদিউস সানি, শা‘বান ও রমজান এই পাঁচ মাসই ৩০ দিনে পূর্ণ হয়, তাহলে এটি বছরের ৩১২তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ৪৪ বা ৪৫ দিন অবশিষ্ট থাকে।

## ঘটনাবলি

* ১২ হিজরি —মুসলমানদের পারসিক ও রোমানদের এক যৌথ জোটের সাথে ফিরাজের যুদ্ধ সংঘটিত হয়। এই জোটে আরব খ্রিস্টান গোত্রগুলি; যেমন ইয়াদ, তাগলিব, নামির, বকর ও তানুখ অংশগ্রহণ করে। যুদ্ধে মুসলিমরা বিজয় লাভ করে। বলা হয় যে, এতে শত্রুপক্ষের নিহতের সংখ্যা প্রায় এক লক্ষে পৌঁছেছিল। ইরাকে এটি খালিদ বিন ওয়ালিদের শেষ যুদ্ধ ছিল এটি। এর পর তিনি শাম (সিরিয়া) যুদ্ধক্ষেত্রে জিহাদ পরিচালনার জন্য রওনা হন।
* ৪৬৩ হিজরি — সেলজুক সুলতান আলপ আরসালানের নেতৃত্বে মুসলিম বাহিনী রোমানদের পরাজিত করে। রোমান বাহিনীর নেতৃত্বে ছিলেন সম্রাট চতুর্থ রোমানুস। যুদ্ধটি আর্মেনিয়ার মানজিকের্ত (মালাজগির্দ) অঞ্চলে সংঘটিত হয়। এই যুদ্ধে সম্রাট রোমানুসসহ তার হাজার হাজার সৈন্য বন্দি হন।
* ৫৩০ হিজরি—সেলজুক শাসক সুলতান মাসউদ বাগদাদে প্রবেশ করার পরের দিন বিচারকদের সামনে সাক্ষীদের হাজির করার নির্দেশ দেন। সেখানে সাক্ষীরা অভিযোগ করেন যে, মসুল শহরে পলায়নকারী খলিফা আল-রাশিদ শরিয়তবিরোধী কাজ করেছেন এবং ইসলামে এমন কিছু নতুন বিষয় প্রবর্তন করেছেন, যা তার জন্য বৈধ ছিল না। এরপর মালিকি মাজহাবের প্রধান বিচারপতি ইবনুল কারখি তাকে ক্ষমতাচ্যুত করার রায় দেন। ফলে তাকে খলিফার পদ থেকে অপসারণ করা হয়। এরপর তার চাচা মুহাম্মদ আল-মুকতাফির প্রতি বাইআত প্রদান করা হয়।
* ৬৮৯ হিজরি — মামলুক সালতানাতে আল-আশরাফ সালাহউদ্দিন খলিল ইবন কালাওন তার পিতা সুলতান আল-মানসুর কালাওনের মৃত্যুর পর শাসনভার গ্রহণ করেন। ইতিহাসে তার সবচেয়ে বড় কৃতিত্ব হলো তিনি ক্রুসেডারদের বিরুদ্ধে প্রায় দুই শতাব্দী ধরে চলা যুদ্ধের সমাপ্তি ঘটান। তিনি শামের শেষ ক্রুসেডার ঘাঁটি আক্কা শহর জয় করেন।
* ১০৩২ হিজরি— চতুর্থ মুরাদ উসমানীয় সুলতান হিসেবে ক্ষমতায় অধিষ্ঠিত হন। তিনি সপ্তদশ উসমানীয় খলিফা ছিলেন। তার শাসনামলে উসমানীয় সাম্রাজ্যের মর্যাদা পুনরুদ্ধার হয় এবং দেশের সর্বত্র শৃঙ্খলা ও নিরাপত্তা প্রতিষ্ঠিত হয়।
* ১৩৫৫ হিজরি — আলজেরিয়ায় ঔপনিবেশিক ফরাসি কর্তৃপক্ষ *নজম শামাল আফ্রিকা* (উত্তর আফ্রিকা তারকা) নামক রাজনৈতিক দলটি ভেঙে দেয়। এই দলের নেতা ছিলেন মাসালি আল-হাজ।
* ১৩৯১ হিজরি — মিশর ও লিবিয়ার মধ্যে আনুষ্ঠানিক ঐক্য প্রতিষ্ঠার সূচনা ঘটে।
* ১৪০৬ হিজরি — ইসরায়েলের প্রধানমন্ত্রী শিমন পেরেজ প্রথমবারের মতো প্রকাশ্যে মরক্কো সফর করেন।
* ১৪১১ হিজরি — ইথিওপীয় গৃহযুদ্ধের সমাপ্তি ঘটে এবং একটি চুক্তির মাধ্যমে ইরিত্রিয়ার স্বাধীনতা ইথিওপিয়া থেকে স্বীকৃত হয়।
* ১৪২৫ হিজরি — ভারত মহাসাগরে একটি শক্তিশালী ভূমিকম্প ঘটে, যার ফলে বিশাল সুনামি সৃষ্টি হয়। এই সুনামিতে মালয়েশিয়া, ইন্দোনেশিয়া, ভারত, থাইল্যান্ড ও বাংলাদেশসহ বিভিন্ন দেশে মোট ২,২৯,৮৬৬ জন মানুষের মৃত্যু ঘটে।
* ১৪২৮ হিজরি— লেবাননের মেয়াদোত্তীর্ণ রাষ্ট্রপতি ইমিল লাহুদ ভোরের প্রথম মুহূর্তে একটি আনুষ্ঠানিক বিদায় অনুষ্ঠানের মাধ্যমে বাবদা প্রাসাদ ত্যাগ করেন। অনুষ্ঠানে রিপাবলিকান গার্ড ও প্রাসাদের কর্মচারীরা অংশগ্রহণ করেন। বিদায়ের সময় তিনি বলেন যে, তার বিবেক সম্পূর্ণ শান্ত।
* ১৪২৯ হিজরি — ক্ষমতাচ্যুত মৌরিতানীয় রাষ্ট্রপতি সিদি মুহাম্মদ উলদ শেখ আবদুল্লাহকে মুক্তি দেওয়া হয়; তবে তাকে তার বাসস্থানে গৃহবন্দী করে রাখা হয় এবং যাদের সাথে তিনি দেখা করতে চান, তাদের সাথে সাক্ষাতের অনুমতি দেওয়া হয়।
* ১৪৩০ হিজরি—আফগানিস্তানের স্বাধীন নির্বাচন কমিশন ঘোষণা করে যে, মেয়াদোত্তীর্ণ প্রেসিডেন্ট হামিদ কারজাই দ্বিতীয়বারের মতো প্রেসিডেন্ট নির্বাচিত হয়েছেন। তার একমাত্র প্রতিদ্বন্দ্বী আবদুল্লাহ আবদুল্লাহ নির্বাচনের দ্বিতীয় দফা থেকে সরে দাঁড়ানোর কারণে পুনর্নির্বাচন পর্ব বাতিল করা হয়।
* ১৪৩৫ হিজরি —
** মিশরের বিভিন্ন শহরে তামারোদ আন্দোলনের কর্মীরা জীবনযাত্রার খারাপ অবস্থার প্রতিবাদে বিক্ষোভ করে এবং তাদের মধ্যে ৬০ জনকে গ্রেপ্তার করা হয়।
** ইয়েমেনের রাজধানী সানা শহরে হুথি আন্দোলনের বিক্ষোভে ৯ জন বিক্ষোভকারী নিহত হয়।
*১৪৩৬ হিজরি— লেবাননের “তালাআত রিহাতকুম” (তোমাদের দুর্গন্ধে আমরা বিরক্ত) আন্দোলনের বিক্ষোভকারীরা নিজপদের দাবিসমূহ বাস্তবায়নের জন্য সরকারকে ৭২ ঘণ্টার সময়সীমা বেঁধে দেয়।
*১৪৩৯ হিজরি — 
** ইন্দোনেশিয়ার লোমবোক দ্বীপে ৬.৪ মাত্রার একটি ভূমিকম্প আঘাত হানে; এতে অন্তত ১৬ জন নিহত হয় এবং ব্যাপক ক্ষয়ক্ষতি সাধিত হয়।
** ফিলিস্তিনি কিশোরী আহেদ তামিমিকে ইসরায়েলি কারাগার থেকে মুক্তি দেওয়া হয়। তিনি "একজন ইসরায়েলি সৈন্যের কাজ বাধাদান ও তাকে অপমান করার অভিযোগে" ৮ মাস কারাবন্দী ছিলেন।
*১৪৪৪ হিজরি — সীমান্তে গুলিবর্ষণের এক ঘটনায় এক মিশরীয় পুলিশ সদস্য ও তিন ইসরায়েলি সৈন্য নিহত হয় এবং আরেকজন ইসরায়েলি আহত হয়। 
*১৪৪৬ হিজরি — মার্কিন যুক্তরাষ্ট্রের রাষ্ট্রপতি ডোনাল্ড ট্রাম্প রিয়াদে অনুষ্ঠিত সৌদি-মার্কিন বিনিয়োগ ফোরামে ঘোষণা করেন যে, সিরিয়ায় আসাদ সরকারের পতনের পর সিরিয়ার ওপর আরোপিত সব মার্কিন নিষেধাজ্ঞা তুলে নেওয়া হবে।

## জন্ম

* ৩৩৬ হিজরি—সাবুর ইবন আরদাশির আল-বুয়াইহি, বুয়ী সাম্রাজ্যের একজন মন্ত্রী।
* ৩৯১ হিজরি — আবদুল্লাহ আল-কায়িম বি-আমরিল্লাহ, ছাব্বিশতম আব্বাসীয় খলিফা।
* ১০২৮ হিজরি— আওরঙ্গজেব, ষষ্ঠ মুঘল সম্রাট।
* ১৩৩৮ হিজরি — ফারিদ শাওকি, মিশরীয় অভিনেতা।
* ১৩৪৬ হিজরি — হুসনি মোবারক, মিশরীয় রাষ্ট্রপতি।
* ১৩৫৫ হিজরি—খালিদ আল-নাফিসি, কুয়েতি অভিনেতা।
* ১৩৫৬ হিজরি — রাজা আল-জিদ্দাবি,।মিশরীয় অভিনেত্রী।
* ১৩৭৩ হিজরি — তারিক দিয়াব, তিউনিসীয় ফুটবল খেলোয়াড় ও মন্ত্রী।
* ১৩৭৬ হিজরি — জামাল আল-গান্দুর, মিশরীয় ফুটবল রেফারি।
* ১৩৮৭ হিজরি — আহলাম আল-শামসি, আমিরাতি গায়িকা।
* ১৪০৪ হিজরি — আসমা সাইফ, কুয়েতে বসবাসকারী ওমানি উপস্থাপিকা। 
* ১৪০৭ হিজরি — হিবা নূর, সিরীয় অভিনেত্রী।

## মৃত্যু

* ৩৮৭ হিজরি—ইবনে সামঊন, প্রসিদ্ধ মুসলিম গণিতবিদ ও জ্যোতির্বিজ্ঞানী।
* ৪০২ হিজরি — ইবনে ফুতাইস, আলেম ও আন্দালুসীয় বিচারক।
* ৯২২ হিজরি — আয়েশা আল-বাউনিয়া, সিরীয় কবি, সুফি সাধিকা ও হাফেজা।
* ৬৫৮ হিজরি— সাইফুদ্দিন কুতুজ, মঙ্গোল প্রতিরোধকারী চতুর্থ মামলুক সুলতান।
* ১৩০৬ হিজরি — মুরতাদা কুলি খান, ইরানি ফকিহ, লেখক ও কবি।
* ১৩৪৯ হিজরি — নাজি খামিস আল-হিল্লি, ইরাকি কবি।
* ১৩৫৩ হিজরি — মাহমুদ গনি জাদাহ, ইরানি সাংবাদিক, আইনজীবী ও কবি।
* ১৩৭১ হিজরি — রাদি আল ইয়াসিন, ইরাকি ফকিহ।
* ১৩৯৭ হিজরি—আব্দুল হালিম মাহমুদ, আল-আজহারের শায়খ।
* ১৪১৫ হিজরি — ফিরদৌস হাসান, মিশরীয় অভিনেত্রী।
* ১৪৩৩ হিজরি — আহমদ খলিল আবদুল জাব্বার, সৌদি কূটনীতিবিদ ও কবি।
* ১৪৪১ হিজরি — মুহাম্মদ আল-আসসার, মিশরীয় সামরিক কর্মকর্তা ও রাজনীতিবিদ।

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:জ্বিলকদ